Diari Oficial de la Generalitat Valenciana


Sumari del DOGV 5134, del 14-11-2005 (2005/12321)

Informació pública del Programa d'Actuació Aïllada i Projecte de Reparcel·lació per a l'execució de l'Àmbit de Planejament de Desenvolupament de Sòl Urbà, A-2 Músic Ayllón, del Pla General d'Ordenació Urbana de València.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5134

Data del DOGV
:   14-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12291


Organisme emissor
:   Inmobiliaria Urbis, SA

Tipus de document
:   Anunci

Informació pública del Programa d'Actuació Aïllada i Projecte de Reparcel·lació per a l'execució de l'Àmbit de Planejament de Desenvolupament de Sòl Urbà, A-2 Músic Ayllón, del Pla General d'Ordenació Urbana de València. [2005/X12398]
  
Immobiliària Urbis, SA, d'acord amb els articles 6, 74 i 68 de la Llei 6/1994, de la Generalitat Valenciana, Reguladora de l'Activitat Urbanística (LRAU), ha formulat Programa d'Actuació Aïllada per a l'execució de l'Àmbit de Planejament de Desenvolupament de Sòl Urbà, A-2 Músic Ayllón, emplaçat entre els carrers José Maestre, Llombai, Músic Ayllón i José Bosch Herrero, i delimitat pel Pla General d'Ordenació Urbana de València aprovat el 28 de desembre de 1988.
  
Per mitjà d'instància de data 6 d'octubre del 2005 s'ha presentat davant l'Ajuntament de València l'esmentat Programa, denominat Programa d'Actuació Aïllada per a l'execució de l'Àmbit de Planejament de Desenvolupament de Sòl Urbà, A-2 Músic Ayllón (que inclou alternativa tècnica, estudi de detall, projecte d'urbanització i projecte de reparcel·lació) i ha sigut també protocol·litzat notarialment per Carlos Pascual de Miguel, les oficines del qual es troben en el carrer Pintor Sorolla, núm. 5, 46538, de València.
  
Durant vint dies hàbils comptats des de la publicació d'este anunci en el Diari Oficial de la Generalitat Valenciana, qualsevol persona té dret a consultar el Programa, ja siga en les dependències municipals o en la mencionada Notaria, en la qual es podrà obtindre còpia de l'acta de protocol·lització. Així mateix eixe termini és hàbil per a la presentació davant l'Ajuntament al·legacions al Programa, alternatives tècniques de Programa, i per a formular requeriments a l'urbanitzador a fi de dirimir controvèrsies respecte de la valoració dels drets.
  
Cosa que fem pública perquè en prengueu coneixement i en compliment d'allò que s'ha disposat pels articles 74, 46, 48, 34 i 69 de la LRAU. Sense perjuí de l'anterior, servisca el present anunci per a notificar a les següents persones, que consten com a propietaris actuals de parcel·les incloses en el Projecte de Reparcel·lació, però els domicilis del qual ens són desconeguts:
  
- Herència jacent i ignorats hereus d'Antonio Martínez García.
  
I tot això als efectes del que preveu l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.